**Білім беру саласы:**Қатынас

**Тақырыбы:** «Наурыз келді, Наурыз көже әкелді»
*Мақсаты:* Балалардың Ұлыстың ұлы күні 22 – наурыз мерекесі туралы түсініктерін толықтыру, мерекелік көңіл – күй сыйлау, ұлттық салт – дәстүрлерді құрметтеп, оларды мақтан етуге тәрбиелеу.

*Міндеттері:*

1. Наурыз мерекесі туралы түсінік беру.
2. Ұлыстың ұлы күні - Наурыз мерекесінің ерекшеліктерімен, көктем мезгілінің тамаша ғажайыптарымен таныстыру.
3. Наурыз мерекесінде оқылатын өлең, тақпақ, батаны бала бойына сіңіру, сөздік қорын дамыту.

*Ұйымдастырылған оқу іс - әрекетінің әдіс - тәсілдері*: ой қозғау, түсіндіру, көрсету, сұрақ – жауап, сергіту сәті, ән айту, тақпақ оқу.
*Қажетті көрнекіліктер*: киіз үй, алтыбақан, жауқазын гүлдері, ұлттық киім, қазан ошақ, наурыз көже.

*Сабақтың барысы:*

*Мотивациялық- қозғаушылық*

Шаттық шеңберіне тұрады

Мейірімді жүрекпен

Бөлісемін бақытты.

Ақ ниетпен шын тілеп,

Ізгі істерді жақұтты!

Тәрбиеші: Балалар, 22- наурыз қандай мерекені тойлаймыз?

Балалардың жауабы.

Тәрбиеші: Наурыз мейрамында әжелеріміз не дайындайды?

Наурыз көже

*Ұйымдастырушылық - ізденістік*
Тәрбиешінің әңгімелеуі:

Наурыз тойын тойлаудың дәстүрі бар. Наурыз күні жеті түрлі тағам қосылған наурыз көже дайындалады. Әр үйдің дастарханы бұл күні наурыз көжемен бірге ұлттық тағамдарға толады. Наурыз көже су мен тұздан басқа кеміне жеті түрлі азықты /бидай, тары, құрт, ет, сүт, күріш, май/ пайдалану арқылы пісіріледі. Бұл асқа соғымнан әдейі сақталған мүшелер /жамбас, қазы/, айран немесе құрт қосылады. Наурыз көжеге ауылдағы әр үй бірін-бірі кезекпен шақырған. Әрбір келген кісі сол үйден бір кеседен көже ішуі тиіс деп есептелген. Көже ішіп болған соң, үлкендер ақ тілеу айтып, бата берген. Наурыз көженің тәрбиелік мәні зор. Ол адамдарды жомарттыққа, ізгілікке, ұйымшылдыққа, татулыққа, бірлікке шақырады.

Тәрбиеші сұрақтар қояды*:*

* Наурыз тойының қандай дәстүрі бар?
* Наурыз күні не дайындайды?
* Әр үйдің дастарханы немен толады?
* Наурыз көже қандай азық-түлік

 арқылы пісіріледі?

* Бұл асқа соғымнан қандай мүшелер қосылады?
* Наурыз көжеге кімді шақырады?
* Келген кісі нені ішкен?
* Көже ішіп болған соң , батаны кім берген??
* Наурыз көженің тәрбиелік маңызы бар ма?
* Ол адамдарды қайда шақырады?

Көктемнің алғашқы айымен бірге келетін ұлттық мейрам – Наурыз мерекесі 22- наурызда күн мен түн теңеледі. Күн жылына бастайды, жан –жануарлар ұйқысынан оянады. Наурыз күні адамдар татуласып, достасады. Бұл күні әрбір үйде қазан асылып, наурыз көже пісіріледі. Бір-біріне жақсы тілектер айтылады.

Наурыз көженің құрамына жеті түрлі дәм қосылады:

 айран, ет, сүт, құрт, тұз, май, тары.

*Наурыз көже дайындау әдісі:*Етті жуып, қазанға суға саламыз.

Су бір қайнағанда көбігін алып, тұздаймыз.

Ет піскенше отын басып қоямыз. Күріш, бидай,

жарма тарыны қосып, пісіреміз. Барлығы піскен

соң айранды құйып жақсылап араластырамыз.

Дәл осы күні барлық адамдар үстеріне ең әдемі, жақсы киімдерін киіп, үлкен қуанышпен қарсы аламыз. Сонымен бірге наурыз мерекесі күні дастарханымыз тағы бір ұлттық тағаммен толады.

 Белгілі ақын Оразақын Асқардың «Наурызым, армысың!» мәнерлеп оқып беру.

Наурызым, армысың!

Ата - бабам тойлаған,

Наурызым, армысың!

Қызығына тоймаған,

Дарқан дала, қарлы шың.

Қауыша алмай қанша жыл,

Қалдық сенен адасып,

Төрле, есіктің бәрі ашық.

Мерекені байырғы

Алды халқым қабылдап.

Ақ дастарқан жайылды,Ошақ от жалындап.

Сұрақ -жауап арқылы әңгімелеу.

- Мен сендерге оқып берген өлең шумағында

не жайлы айтылған?

- Наурыз мейрамын қалай қарсы алады?

*Сергіту сәті:*

(Қимылды жаттығулар жасайды).

 Бүгінгі ел ішінде

Дәстүрді жалғастырған,

Ей, менің асқар тауым,

Қазақы дастарқаным.

*«Қыз қуу» ұлттық ойын*

Ойынның мақсаты: ойынды шарты мен ойнауға баулу,

белсенді болуға үйрету.

Ойынның шарты*:*Балалар арасынан бір ер бала,

бір қыз (ағаш атпен) қуады. Бала қызға жетіп қолынан ұстаса

ол жеңіске жеткені. Кейде қызды екі бала да қуады қай бала бұрын жетіп қыз қолын ұстаса сол бала жеңіске жетеді.

*Рефлексиялық - түзетушілік*

*Қорытындылау.*

Балалардың барлық жасаған іс -әрекеттерін сипаттап, мақтайды.

Балаларға не ұнағанын сұрайды.

*Күтілетін нәтиже***:**

*Біледі:* Наурыз - жыл басы екенін біледі.

*Игереді:* ұлттық салт - дәстүрді қадірлеуді.

*Меңгереді*: наурыз көже жеті тағамнан жасалатынын, олардың аттарын.